EkBass/fiwiki-20250220-pages-articles huggingface dataset:
Tapparan SM-liigakausi 1976–1977

Tapparan SM-liigakausi 1976–1977 oli yksi seuran ylivoimaisimpia kausia. Mestaruus oli toinen jonka päävalmentaja Kalevi Numminen oli saavuttanut Tapparassa. Runkosarjassa Tappara voitti 25 ottelua ja hävisi vain 6, keräten 55 pistettä ja voittaen runkosarjan. Runkosarjan Tapparan paras tehomies oli Martti Jarkko 36+37=73, Tappara otti kaksoisvoiton pistepörssissä, kun Martti Jarkko voitti pistepörssin ja Jukka Alkula oli toinen 35+28=63. Martti Jarkko oli myös SM-liigan paras maalin tekijä. Pudotuspelien välierissä Tappara sai vastaansa paikallisvastustajan KooVee. KooVee kaatui ottelusarja voitoin 3-0. Finaaleissa Tapparaa vastaan tuli TPS, ja näin ollen saatiin uusinta finaali viime vuodesta, viime vuonna finaalin voitti TPS, mutta tällä kaudella Tappara vei otteluvoitoin 3-0, tylysti tehden 18 maalia ja päästäen vain 5. Pudotuspelien paras tehomies oli Jukka Alkula 6+9=15. == Kauden tilastot == === Sarjataulukko === === Pudotuspelit === Tappara – KooVee Tappara KooVee 11–0 KooVee Tappara 1–6 Tappara KooVee 11–2 Tappara loppuotteluihin voitoin 3–0. Tappara – TPS Tappara TPS 7–2 TPS Tappara 2–4 Tappara TPS 9–1 Tappara mestariksi voitoin 3–0. == Lähteet == 1976-77
Team Trees

Team Trees (markkinoitu nimellä #TEAMTREES) on yhteistoiminnallinen rahankeräys, joka keräsi 20 miljoonaa Yhdysvaltain dollaria ennen vuoden 2020 alkua 20 miljoonan puun istuttamiseksi. Projektin aloittivat yhdysvaltalaiset tubettajat MrBeast ja Mark Rober, ja sitä tukivat ja mainostivat myös muut tubettajat. Kaikki lahjoitukset menevät Arbor Day Foundationille, puiden istutusjärjestölle, joka lupaa istuttaa yhden puun jokaista lahjoitettua dollaria kohden. Arbor Day Foundation aloitti istutuksen tammikuussa 2020. Alkuperäisen suunnitelman mukaiset 20 miljoonaa puuta istutettiin vuoden 2022 aikana, mutta niiden istuttamista jatketaan edelleen. == Lähteet == Luokka:Internet-aktivismi Luokka:Hyväntekeväisyystapahtumat
Lapinjärven kirkonkellomuseo

Lapinjärven kirkonkellomuseo on Lapinjärvellä sijaitseva vanha maatila, joka on nykyään museokäytössä. Se sijaitsee Kimonkylässa. Museossa on 1400 erilaista kelloa, mistä suuri osa on kirkonkelloja. Ulkona tien varressa on kolme suurta kelloa. Kellot ovat entisen navetan vintille sisustetussa tilassa. Aitan alakerroksessa on matkamuistomyymälä ja päärakennuksessa on kappeli, jossa on kolmet urut. Museo osallistuu Avoimet Kylät-tapahtumaan kesäkuun toisena lauantaina. == Lähteet == Luokka:Lapinjärven nähtävyydet Luokka:Lapinjärven rakennukset ja rakennelmat
Markku Lonkila

Markku Kalle Lonkila (s. 1956)Lonkila, Markku, 1956–, Finto, viitattu 10.6.2023. on suomalainen sosiologi, laulaja ja sanoittaja. Hän toimii sosiologian professorina Jyväskylän yliopistossa. Hän on myös pop rock -yhtyeen Kotka Rankki Ohutta Yläpilveä jäsen.Kotka Rankki Ohutta Yläpilveä, Facebook, 31.3.2014, viitattu 10.6.2023. Lonkila väitteli valtiotieteiden tohtoriksi Helsingin yliopistossa vuonna 1999.Markku Lonkila: Social Networks in Post-Soviet Russia: Continuity and Change in the Everyday Life of St. Petersburg Teachers, Helsingin yliopisto, viitattu 10.6.2023. Hän kertoo tutkivansa sosiaalista mediaa, yhteiskunnallisia liikkeitä, sosiaalisia verkostoja, sosiaalisen median merkitystä kansalaisaktivismissa ja poliittisessa aktivismissa, Venäjän yhteiskuntaa ja politiikkaa sekä venäjänkielistä internetiä ja sosiaalista mediaa.Lonkila Markku, Professori/Professor , Jyväskylän yliopisto, viitattu 10.6.2023. "Research Areas: Social media; social movements; social networks; the role of social media in civic and political activism; Russian society and politics; Russian- language section of the Internet and social media. == Julkaisut == * Markku Lonkila: Social networks in post-Soviet Russia: continuity and change in the everyday life of St. Petersburg teachers (väitöskirja). Aleksanteri- instituutti 1999. * Markku Lonkila ja Minna Piipponen: Social networks and civic culture in Estonia and North-western Russia. Joensuun yliopisto 2002. * Anna-Maija Castrén, Markku Lonkila ja Matti Peltonen (toim.): Between sociology and history: essays on microhistory, collective action, and nation- building. Suomalaisen Kirjallisuuden Seura 2004. * Risto Alapuro, Ilkka Liikanen ja Markku Lonkila (toim.): Beyond post-Soviet transition: micro perspectives on challenge and survival in Russia and Estonia. Aleksanteri- instituutti 2004. * Markku Lonkila: Networks in the Russian market economy. Palgrave Macmillan 2011. == Lähteet == Luokka:Suomalaiset sosiologit Luokka:Suomalaiset professorit Luokka:Suomalaiset muusikot Luokka:Jyväskylän yliopiston professorit Luokka:Vuonna 1956 syntyneet Luokka:Elävät henkilöt
Torolf Prytz

Torolf Prytz (26. joulukuuta 1858 Alstahaug – 16. kesäkuuta 1938 Aker) oli norjalainen arkkitehti, kultaseppä ja Høyren poliitikko. Hän toimi Norjan teollisuuden säännöstelyministerinä vuosina 1917–1918. Oslo Tostrupgården.jpg|Prytzin suunnittelema Tostrupgården Oslossa Karl Johans gaten varrella. ==Lähteet== ==Aiheesta muualla== Luokka:Norjan ministerit Luokka:Norjalaiset arkkitehdit Luokka:Norjalaiset kultasepät Luokka:Vuonna 1858 syntyneet Luokka:Vuonna 1938 kuolleet
Jääkiekko talviolympialaisissa 2026

Vuoden 2026 talviolympialaisten jääkiekko järjestetään Milanossa 6.–22. helmikuuta. Jääkiekon talviolympialaisissa käytetään kahta jäähallia: pääareena on Palaltalia Santa Giulia, johon mahtuu 15 000 henkeä, ja kilpailun toisena jäähallina toimii Pala Trussardi 8 479 hengen kapasiteetilla. == Osallistuvat joukkueet == === Osallistumisensa varmistaneet === * Kanada * Ruotsi * Saksa * Suomi * Yhdysvallat ==NHL pelaajien osallistuminen== NHL- pelaajat osallistuvat vuoden 2026 turnaukseen. NHL-pelaajat olivat edellisen kerran osallistuneet talviolympialaisiin vuonna 2014. Vuoden 2018 talviolympialaisiin NHL-pelaajat eivät osallistuneet siksi, että IIHF ja IOC eivät päässeet NHL:n ja sen pelaajien liiton kanssa yhteisymmärrykseen NHL pelaajien suurista vakuutuksista. Vuoden 2022 Kiinan järjestämiin talviolympialaisiin NHL-pelaajat eivät osallistuneet muun muassa koronaviruspandemian vuoksi. == Lähteet == Luokka:Talviolympialaiset 2026 2026 Olympialaiset 2026
Vestlandsnytt

Vestlandsnytt on norjalainen vuonna 1935 perustettu paikallislehti, jonka kotikunta on Herøy. Lehti ilmestyy kahdesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Herøy (Møre ja Romsdal)
Mark Rober

Mark Rober (s. 1980 tai 1981) on yhdysvaltalainen tubettaja, insinööri ja keksijä. Hänet tunnetaan YouTube-videoistaan ​​populaaritieteestä ja tee-se- itse-vempaimista. Ennen kuin hänestä tuli tubettaja, Rober oli NASAn insinööri yhdeksän vuotta, jolloin hän työskenteli seitsemän vuotta Curiosity-mönkijän parissa NASAn Jet Propulsion Laboratoryssa. Myöhemmin hän työskenteli neljä vuotta Applella. == Lähteet == Luokka:Yhdysvaltalaiset tubettajat Luokka:Elävät henkilöt
Team Seas

Team Seas (mainostettu nimellä #TEAMSEAS) on kansainvälinen varainkeruu, jonka tubettajat MrBeast ja Mark Rober aloittivat Team Treesin jatkona. Varainkeruu onnistui keräämään yli 33 miljoonaa Yhdysvaltain dollaria. Kaikki varainkeruun lahjoitukset menevät Ocean Conservancylle ja Ocean Cleanupille, ja organisaatiot jakavat lahjoitukset. Varainkeruu lupaa poistaa 30 000 000 puntaa (14 000 000 kg) meriroskaa valtamerestä poistamalla 1 punnan (0,45 kg) meriroskia jokaista lahjoitettua dollaria kohden. 28\. toukokuuta 2023 mennessä on kerätty 33 382 751 miljoonaa dollaria. == Lähteet == Luokka:Internet-aktivismi Luokka:Hyväntekeväisyystapahtumat
Niel Immelman

Niel Immelman (1944 Etelä-Afrikka – 2023) oli eteläafrikkalais-brittiläinen pianisti ja musiikkipedagogi.Pianist Niel Immelman has Died, Aged 78 The Violin Channel 9.6.2023, viitattu 11.6.2023 Immelman varttui Jacobsdalissa ja Bloemfonteinissa. Hän sai varhaisimman pianonsoiton opetuksensa äidiltään. Tämän jälkeen hän opiskeli Lontoon Royal College of Musicissa Cyril Smithin, Ilona Kabosin ja Maria Curcion johdolla. Immelman sai julkista huomiota Bernard Haitinkin kutsuttua hänet esittämään Sergei Rahmaninovin Rapsodian Paganinin teemasta Lontoon filharmonisen orkesterin kanssa. Sittemmin hän konsertoi laajalti eri puolilla maailmaa ja teki lukuisia levytyksiä. Hän muun muassa levytti ensimmäisenä Josef Sukin kokonaispianotuotannon. Immelman toimi professorina Royal College of Musicissa Lontoossa. Hän piti myös mestarikursseja Chopin-musiikkiyliopistossa, Hongkongin esittävien taiteiden akatemiassa, Moskovan konservatoriossa, Sibelius-Akatemiassa, Tukholman kuninkaallisessa musiikkikorkeakoulussa ja The Royal Conservatory of Musicissa sekä yliopistoissa Berliinissä ja Wienissä. Immelman kuoli 78-vuotiaana. == Lähteet == Luokka:Eteläafrikkalaiset pianistit Luokka:Brittiläiset pianistit Luokka:Musiikkipedagogit Luokka:Vuonna 1944 syntyneet Luokka:Vuonna 2023 kuolleet
Suolahden keskustaajama

Suolahden keskustaajama on entinen taajama Äänekosken kaupungin Suolahdessa Keski-Suomen maakunnan keskivaiheilla. Suolahden keskustaajama sijaitsee Ala- Keiteleen lounaisosassa sijaitsevan Suolahden etelärannan ja Suojärven välissä. Suolahden keskustaajamasta on maanteitse 9 kilometriä Äänekosken keskustaan (luoteessa) ja runsas 40 kilometriä maakuntakeskus Jyväskylään (etelässä). Tilastokeskuksen taajama-aluerajauksen mukaan vuoden 2019 lopussa Suolahden keskustaajaman pinta-ala oli 8,93 neliökilometriä ja väkiluku 4 042\. Vuodesta 2020 lähtien Tilastokeskus on katsonut Suolahden keskustaajaman yhdistyneen rakentamisen tiivistymisen myötä osaksi Äänekosken keskustaajamaa, jonka pinta-ala kasvoi vuoden 2021 taajamatilastoissa 23,73 neliökilometriin (2019: 10,72 km²) ja väkiluku vastaavasti 12 899 asukkaaseen (2019: 8 477 as.). On huomattava, että tämä tilastollinen taajamarajaus voi poiketa Äänekosken kaupungin virallisesta kunnanosien rajauksesta. Ensimmäiset kirjalliset viittaukset Suolahteen ovat olleet asiakirjoissa muodossa Solax Keijttele (1552), Solax bij (1559), Suo Lax (1752). Paikannimi on kuulunut alkujaan kuulunut Ala-Keiteleen lounaisosan lahdelle, jonka perukkaan Suojärvi laskee. Suomaasto antoi nimen lahdelle ja ympäröivä asutus sai myöhemmin nimensä lahden mukaan. Suolahden keskustaajaman asutuksen pohjana oli vuodesta 1593 lähtien Laukaan pitäjään ja vuodesta 1906 lähtien Äänekosken kuntaan kuulunut Paadentaipaleen kylä. Siellä oli vuoden 1635 veroluettelon mukaan vain kaksi taloa. 1800-luvun lopulla taloja oli 20 ja asukkaita runsas sata. Asutus kehittyi erityisesti 1800-luvun lopulta lähtien teollisuustoiminnan - erityisesti metsäteollisuuden - ja rakentamisen seurauksena. Kasvu mahdollistui liikenneyhteyksien kehittymisen myötä. Keiteleelle ruopattiin höyrylaivaliikenteelle sopivaa väylästöä 1890-luvulla ja rautatieyhteys Suolahdesta Jyväskylään valmistui 1898. Rautatieaseman nimeksi valittiin Suolahti, joka nopeasti yleistyi koko alueen asutuksen nimenä. Keitelettä pitkin uitettu puutavara lastattiin Suolahdessa rautatievaunuihin. Vuonna 1898 perustettiin Suolahden ensimmäinen teollisuuslaitos (B. F. Johanssonin kaksiraaminen höyrysaha ja -mylly). Tätä seurasi useiden muiden teollisuuslaitosten sekä asutuksen rakentaminen. Myös Äänekoski hyötyi liikenneyhteyksien paranemisesta, koska vuodesta 1904 lähtien sieltä johti yksityisomisteinen henkilö- ja tavaraliikenteen kapearaiteinen rautatie Suolahteen. Vuonna 1930 tehtiin anomus Äänekosken kunnan jakamisesta, jonka seurauksena vuonna 1932 muodostettiin Suolahden ja Äänekosken kauppalat sekä Äänekosken maalaiskunta. Suolahden asukasluku oli tällöin noussut 3 103:een. Omaksi seurakunnakseen Suolahti erosi vuonna 1947 Äänekoskesta. Kaupungiksi Suolahti tuli vuonna 1977. Äänekoskeen se liittyi vuonna 2007. ==Lähteet== Luokka:Suolahti Luokka:Keski-Suomen maakunnan taajamat Luokka:Suomen entiset kuntakeskukset Luokka:Suomen entiset taajamat
Nuuskaleesio

Nuuskaleesio eli -keratoosi on nuuskan käytön aiheuttama paikallinen limakalvovaurio suussa. Se voi olla vaalea tai harmahtava ja näkyy paksuuntuneena keratiinin kertymänäBrad Rodu, Christer Jansson, Smokeless Tobacco and Oral Cancer: A Review of the Risks and Determinants Sage Journals 2004, viitattu 11.6.2023 paikassa, jossa nuuskaa on ollut tapana pitää. Nuuskaleesio on nuuskan käytön yleisin terveyshaitta.Nuuska Terveyden ja hyvinvoinnin laitos, viitattu 11.6.2023 Nuuskaleesio on todettavissa eri tutkimusten mukaan lähes kaikilla nuuskaajillaOral lesions Swedish Match, viitattu 11.6.2023 tai enintään 60 %:lla nuuskan käyttäjistä kuuden kuukauden ja kolmen vuoden välillä käytön aloittamisesta. Limakalvomuutoksen asteeseen vaikuttavat päivittäinen kulutus ja aktiivisten käyttövuosien määrä. Irtonuuskan on havaittu aiheuttavan merkittävämpiä limakalvomuutoksia kuin pussinuuskan. Leesion merkittävyys näyttää myös nousevan pH-arvon ja nikotiinipitoisuuden kasvaessa. Nuuskaleesio yleensä paranee nuuskan käytön lopettamisen myötä. Tieteellisen huomion kohteena on pitkään ollut nuuskaleesion mahdollinen yhteys syöpään. Eräissä tutkimuksissa ei ole havaittu nuuskaleesion voivan muuttua pahanlaatuiseksi.Seppo Wickholm, Aira Lahtinen, Anja Ainamo, Matti Rautalahti, Nuuskan terveyshaitat Lääketieteellinen aikakauskirja Duodecim 2012, viitattu 11.6.2023 Mahdollinen nuuskaleesion suusyöväksi kehittymisen riski on muissa tutkimuksissa osoittautunut vähäiseksi toisin kuin esimerkiksi leukoplakian pahanlaatuistuminen. Vakava ja pitkälle edennyt limakalvovaurio saattaa kuitenkin olla syövän esiaste. == Lähteet == Luokka:Nuuska Luokka:Suupatologia
Elsa Andersson

Elsa Theresia Andersson (27. huhtikuuta 1897 Strövelstorp – 22. tammikuuta 1922 Askersund) oli Ruotsin ensimmäinen naispuolinen lentäjä ja laskuvarjohyppääjä. Hän kuoli vain 24-vuotiaana epäonnistuneen hypyn seurauksena Askersundissa. ==Elämä== Andersson syntyi maanviljelijäperheen kuopuksena luoteisessa Skånessa vuonna 1897. Hänen äitinsä kuoli hänen ollessaan kuusivuotias. Andersson sai innostuksen lentämiseen seuratessaan Enoch Thulinin lentonäytöstä vuonna 1913 ja pääsi vuonna 1919 lentäjäkouluun. Hänestä tuli näin Ruotsin ensimmäinen lentolupakirjan suorittanut nainen. Maailman ensimmäinen oli ollut ranskalainen Raymonde de Laroche kymmenen vuotta aikaisemmin. Andersson halusi myös oppia hyppäämään laskuvarjolla, ja kävi siihen oikeuttavan koulutuksen Saksassa. Hän ehti tehdä neljä hyppyä lentonäytöksissä, kunnes viidennellä kerralla tammikuussa 1922 hän ei saanut varjoaan auki, putosi 700 metrin korkeudesta maahan ja menehtyi. Tapaus sai suurta huomiota ja koko hänen kotikylänsä osallistui hautajaisiin. ==Kulttuurissa== Elokuvaohjaaja Jan Troell on tehnyt Anderssonin elämästä kertovan vuonna 2001 ilmestyneen elokuvan Pilvien syleilyssä (ruots. Så vit som en snö) ja Jacques Werup kirjoitti hänen elämäänsä perustuvan romaanin "Den ofullbordade himlen" (1996). ==Lähteet== ==Aiheesta muualla== Luokka:Ruotsalaiset lentäjät Luokka:Laskuvarjohyppääjät Luokka:Vuonna 1897 syntyneet Luokka:Vuonna 1922 kuolleet
Strövelstorp

Strövelstorp on Ruotsissa Ängelholmin kunnassa sijaitseva taajama. Se sijaitsee E6-tien varrella ja siellä oli 1 443 asukasta vuonna 2021. ==Kuuluisia henkilöitä== * Elsa Andersson (1897–1922), lentäjäpioneeri ==Lähteet== ==Aiheesta muualla== Luokka:Ängelholmin kunta Luokka:Ruotsin taajamat
Sofienbergin kirkko

Sofienbergin kirkko (norj. Sofienberg kirke) on Oslossa Grünerløkkan kaupunginosassa sijaitseva kolmilaivanen pitkäkirkko. Se valmistui vuonna 1877 Paavalinseurakunnan pääkirkoksi ja oli alun perin nimeltään Paulus kirke, kunnes seurakunta jaettiin vuonna 1880 ja kirkosta tuli uuden Pietarinseurakunnan pääkirkko, Petrus kirke. Vuoteen 1892 se jatkoi myös Paavalinseurakunnan pääkirkkona, kunnes Paavalinkirkko vihittiin käyttöön. Vuonna 1962 Pietarinseurakunnan nimi muuttui Sofienbergin seurakunnaksi. Sofienbergin seurakunta ja Paavalinseurakunta yhdistettiin vuonna 2015 ja Sofienbergin kirkko on nykyisin tavallinen kirkko, jota vuokrataan erilaisia kirkollisia ja kulttuuritapahtumia varten. ==Lähteet== ==Aiheesta muualla== Luokka:Oslon kirkot Luokka:Norjan kivikirkot
Lola Tung

Lola Tung (s. 2002 tai 2003 New York, New York) on yhdysvaltalainen näyttelijä, joka esittää pääosaa televisiosarjassa The Summer I Turned Pretty. Rooli on hänen ensimmäisensä. == Lapsuus == Tung syntyi ja kasvoi New Yorkissa. Hänen äitinsä on ruotsalais-kiinalaista syntyperää ja hänen isänsä on kotoisin Itä-Euroopasta. Tung kiinnostui näyttelemisestä esitettyään Tinamiestä koulunsa Ihmemaa Oz -aiheisessa näytelmässä. Tung on valmistunut Manhattanilla sijaitsevasta, esittävään taiteeseen erikoistuneesta Fiorello H. LaGuardia High Schoolista. Hän jatkaa opintojaan pittsburghilaisessa Carnegie Mellon -yliopistossa. Tung suoritti ensimmäisen vuoden opintonsa vuonna 2021, mutta pitää opiskelusta taukoa The Summer I Turned Pretty -televisiosarjan kuvausten ajan. == Ura == Tungin ensimmäinen rooli oli pääosa vuonna 2022 alkaneessa televisiosarjassa The Summer I Turned Pretty, jossa hän esittää Isabel ”Belly” Conklinia. Hän tuli valituksi rooliin osallistuttuaan sarjan koe-esiintymiseen managerinsa suosituksesta vuoden 2021 alussa, eli melkein heti yliopiston aloitettuaan. Tungin valintaan vaikuttivat hänen amerikanaasialaiset sukujuurensa. Televisiosarjan pohjana käytetyn kirjasarjan kirjoittanut Jenny Han halusi pääosan esittäjäksi juuri aasialaistaustaisen henkilön, kuten hänen toiseen kirjasarjaansa pohjautuvassa To All the Boys -elokuvasarjassakin oli ollut. == Filmografia == Televisio Vuosi Suomenkielinen nimi Alkuperäinen nimi Rooli Muuta 2022– The Summer I Turned Pretty Isabel ”Belly” Conklin pääosa == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Elävät henkilöt Luokka:Vuonna 2002 syntyneet Luokka:Amerikankiinalaiset Luokka:Amerikanruotsalaiset
Béjaïan maakunta

Béjaïan maakunta () eli wilaya on hallintoalue Algerian pohjoisosassa. Sen keskus on Béjaïan kaupunki. Maakunnan pinta-ala on 3 223,5 neliökilometriä. Asukkaita on 972 100 henkeä (vuonna 2017, arvio). Vuonna 1974 perustettu maakunta rajoituu idässä Jijelin, etelässä Sétifin ja Bordj Bou Arreridjin ja lännessä Bouiran ja Tizi Ouzoun maakuntiin sekä pohjoisessa Välimereen. Luonnonalueita ovat kapea rannikkovyöhyke, Soummamin laakso ja sisämaan vuoristot. Vuotuinen sademäärä on keskimäärin 600 millimetriä. Maakunta jakautuu hallinnollisesti 19 piirikuntaan eli daïraan, joihin kuuluu 52 kuntaa. Piirikuntien keskukset ovat Adekar, Akbou, Amizour, Aokas, Barbacha, Béjaïa, Beni Maouche, Chemini, Darguina, El Kseur, Ighil Ali, Kherrata, Ouzellaguen, Seddouk, Sidi Aïch, Souk El Ténine, Tazmalt, Tichy ja Timezrit. Béjaïaan johtavat maantiet RN9, RN12, RN24 ja RN75 sekä rautatie. Kaupunki on tärkeä öljyn vientisatama, jonne tulee putkijohto Hassi Messaoudin öljykentiltä. Béjaïan eteläpuolella sijaitsee Soummam – Abane Ramdanen lentoasema. Maakunnassa harjoitetaan maanviljelyä ja kalastusta. Lisäksi on tekstiili-, metalli- ja elintarviketeollisuutta. Béjaïassa toimii Abderrahmane Miran yliopisto. Nähtävyyksiä ovat seudun luonto ja kabyylikylät. ==Lähteet== Luokka:Algerian maakunnat
Mercyful Faten diskografia

Mercyful Faten diskografia käsittää seitsemän studioalbumia. Yhtye perustettiin Tanskan Kööpenhaminassa vuonna 1981 ja se julkaisi 1980-luvun alussa kaksi pitkäsoittoa. Vuosikymmenen puolivälissä yhtye hajosi, mutta se teki paluun 1993 ja levytti aktiivisesti vuoteen 1999 saakka. == Albumit == === Studioalbumit === Vuosi Tiedot Listasijoitukset Ruotsi Saksa Suomi Vallonia 1983 Melissa * Julkaistu: 30. lokakuuta 1983 * Levy-yhtiö: Roadrunner * Formaatti: CD, C-kasetti, LP — — — — 1984 Don’t Break the Oath * Julkaistu: 7. syyskuuta 1984 * Levy-yhtiö: Roadrunner * Formaatti: CD, C-kasetti, LP 33 66 — 182 1993 In the Shadows * Julkaistu: 22. kesäkuuta 1993 * Levy-yhtiö: Metal Blade * Fromaatti: CD, C-kasetti, LP — — — — 1994 Time * Julkaistu: 25. syyskuuta 1994 * Levy-yhtiö: Metal Blade * Formaatti: CD, C-kasetti, LP — — — — 1996 Into the Unknown * Julkaistu: 20. elokuuta 1996 * Levy-yhtiö: Metal Blade * Formaatti: CD, C-kasetti, LP — — 31 — 1998 Dead Again * Julkaistu: 9. kesäkuuta 1998 * Levy-yhtiö: Metal Blade * Formaatti: CD, C-kasetti, LP — — — — 1999 9 * Julkaistu: 15. toukokuuta 1999 * Levy-yhtiö: Metal Blade * Formaatti: CD, LP — — — — === Kokoelmat === Vuosi Tiedot 1987 The Beginning * Julkaistu: 24. kesäkuuta 1987 * Levy-yhtiö: Roadrunner * Formaatti: CD, C-kasetti, LP 1992 Return of the Vampire * Julkaistu: 12. toukokuuta 1992 * Levy-yhtiö: Roadrunner * Formaatti: CD, C-kasetti, LP 2003 The Best of Mercyful Fate * Julkaistu: 15. syyskuuta 2003 * Levy-yhtiö: Roadrunner * Formaatti: CD, C-kasetti == EP:t == Vuosi Tiedot 1982 Mercyful Fate * Julkaistu: 25. syyskuuta 1982 * Levy-yhtiö: RaveOn * Formaatti: C-kasetti, LP 1994 The Bell Witch * Julkaisu: 27. kesäkuu 1994 * Levy-yhtiö: Metal Blade * Formaatti: CD, C-kasetti, LP == Singlet == Vuosi Tiedot 1983 ”Black Funeral” * Julkaistu: 1983 * Albumilta Melissa * Levy-yhtiö: Roadrunner 1993 ”Egypt” * Released: 1993 * Albumilta In the Shadows * Levy-yhtiö: Metal Blade 2009 ”Evil” * Julkaistu: 14. heinäkuuta 2009 * Videopelistä Guitar Hero: Metallica * Levy-yhtiö: Metal Blade == Musiikkivideot == Vuosi Nimi Ohjaaja 1993 ”Egypt” John Kornarens 1994 ”The Bell Witch” John Kornarens 1994 ”Nightmare Be Thy Name” ? 1994 ”Witches’ Dance” David Roth 1996 ”The Uninvited Guest” A. Coch 1998 ”The Night” ? == Katso myös == * King Diamondin diskografia == Lähteet == == Aiheesta muualla == * Luokka:Diskografiat Diskografia
Stanley ja Iris

Stanley ja Iris (Stanley and Iris) on Martin Rittin ohjaama yhdysvaltalainen draamaelokuva vuodelta 1989. Lukutaidottomuudesta kertova työläistarina perustuu Pat Barkerin romaaniin Union Street, jonka pohjalta käsikirjoituksen ovat laatineet Harriet Frank Jr. ja Irving Ravetch. Nimiosia näyttelevät Robert De Niro ja Jane Fonda. ==Vastaanotto== Helsingin Sanomien Helena Ylänen kirjoitti, ettei Stanley ja Iris ole tähtinäyttelijöistään huolimatta kovin kummoinen elokuva, mutta filmi tuntuu Hollywood-tekeleeksi poikkeuksellisen vilpittömältä. Hän suree, että realistisista työläiskuvauksista tunnettu Martin Ritt on joutunut laatimaan tästäkin elokuvasta romanttisen komedian jotta yleensä saisi jatkaa elokuvatyötään vanhoilla päivillään. Saman lehden Mikael Fränti luonnehti elokuvaa kuivaksi ja pienimuotoiseksi ihmissuhdetarinaksi, jonka katsoo haukotellen loppuun. ==Lähteet== Luokka:Vuoden 1989 yhdysvaltalaiset elokuvat Luokka:Yhdysvaltalaiset draamaelokuvat Luokka:Romaaneihin perustuvat elokuvat Luokka:Yhteiskunnalliset elokuvat
Arnaud Kalimuendo

Arnaud Kalimuendo-Muinga (s. 20. tammikuuta 2002, Suresnes, Ranska) on ranskalais-kongolainen jalkapalloilija, joka edustaa ranskalaista Stade Rennais FC:tä ja Ranskan alle 21-vuotiaiden jalkapallomaajoukkuetta hyökkääjänä ja vasempana laitahyökkääjänä. Kalimuendo on 175 senttimetriä pitkä, hän painaa 71 kg, ja on oikeajalkainen. Rennaisissa hänellä on sopimus vuoteen 2027 asti. Rennaisiin Kalimuendo siirtyi Paris Saint-Germainista 20 miljoonan euron siirtokorvauksella. Ranskan pääsarjatasolla Kalimuendo on pelannut 93 ottelua, joissa hän on tehnyt 23 maalia. Ranskan alle 21-vuotiaiden maajoukkueessa Kalimuendo on pelannut 15 ottelua, joissa 4 maalia: Serbiaa vastaan 2 maalia ja Ukrainaa ja Pohjois-Irlantia vastaan yksi maali. Marraskuussa 2022 Transfermarkt arvioi Kalimuendon arvon olleen 25 miljoonaa euroa. Kalimuendolla on ollut neljä loukkaantumista, joista viimeisin oli tammi-helmikuussa 2023. == Muuta == Kalimuendosta on maksettu jalkapallohistorian suurin siirtokorvaus PSG-akatemiapelaajista. Stade Rennaisiin liittyessään hänestä maksettiin 25 miljoonaa euroa. == Saavutukset == Päivitetty 11. kesäkuuta 2023. * Ranskan mestari: 2019-2020 ja 2021-2022 * Ranskan cup: 2019-2020 * Ranskan liigacup: 2019-2020 == Kuvia == Tiedosto:Lens - PSG (10-09-2020) 37.jpg|Kalimuendo PSG:n paidassa 2020. Tiedosto:RC Lens - Lille OSC (17-09-2021) 49.jpg|Kalimuendo RC Lensissa 2021. == Lähteet == == Aiheesta muualla == * Kalimuendo Ranskan jalkapalloliiton (FFF) sivuilla * Kalimuendo Stade Rennaisin sivuilla Luokka:Ranskalaiset jalkapalloilijat Luokka:Vuonna 2002 syntyneet Luokka:Elävät henkilöt
Volodymyr Dorošenko

Volodymyr Dorošenko , (30. lokakuuta 1879 Pietari, Venäjä – 25. elokuuta 1963 Philadelphia, Pennsylvania, Yhdysvallat) oli ukrainalainen, myöhemmin Yhdysvalloissa asunut bibliografi, kirjallisuudentutkija ja yhteiskunnallinen toimija. Dorošenko vietti lapsuutensa Pultavan alueella. Hän oli Moskovan ukrainalaisten opiskelijoiden Hromadan perustajia, Ukrainan vallankumouspuolueen jäsen ja Ukrainan sosiaalidemokraattisen työväenpuolueen jäsen vuoteen 1911. Hän pakeni 1908 poliisin vainoa Lviviin ja työskenteli vuoteen 1944 Ševtšenkon tieteellisen seuran kirjastossa, jonka johtaja hänestä tuli 1937. Hän siirtyi 1944 Saksaan ja 1949 Yhdysvaltoihin. Ensimmäisen maailmansodan aikana hän oli Ukrainan vapautuksen liiton perustajia ja istui sen presidiumissa. Hän oli Vistnyk Sojuza vyzvolennja Ukraijnyn päätoimittaja ja kirjoitti liiton julkaisuja. Hän oli vuodesta 1913 Kiovassa Ukrainan tieteellisen seuran jäsen ja vuodesta 1925, Ševtšenkon tieteellinen seuran täysjäsen. Dorošenko laati ukrainalaisten kirjailijoiden bibliografisia luetteloita ja käänsi Nikolai Gogolin, Leo Tolstoi, J. W. Goethen ja Vladimir Korolenkon teoksia ukrainaksi. Hän kirjoitti teoksia, joista erityisen merkittävä on hänen polemiikkinsa Serhi Jefremovin kanssa (julkaistu myös Žytje i slovossa 1918). Hän käsitteli kirjoituksissaan laajasti ukrainalaisia kirjailijoita ja muita aiheita, kuten Ševtšenkon tieteellistä seuraa ja sen kirjastoa. Hän oli Lvivissä ilmestyneen kalenterin Dnipron päätoimittaja (1929–1939). Hän julkaisi merkittäviä muistelmia ja artikkeleita eri aiheista. ==Lähteet== ==Aiheesta muualla== Luokka:Ukrainalaiset tieteilijät Luokka:Vuonna 1879 syntyneet Luokka:Vuonna 1963 kuolleet
M. A. Nummisen suosituimmat lastenlaulut

M. A. Nummisen suosituimmat lastenlaulut (ruots. Den flydande mannen) on suomalaismuusikko M. A. Nummisen 21. studioalbumi vuodelta 1985. Albumi sisältää nipun Nummisen tunnetuimpia lastenlauluja, joihin Pedro Hietanen teki uudet sovitukset. Albumin tunnetuimpia kappaleita ovat ”Minä soitan harmonikkaa”, ”Herra Huu”, ”Kumipallo” ja ”Opettajat ja lapset kaupungissa”. Albumi julkaistiin EMI-levymerkillä LP-levynä ja C-kasettina. Albumi julkaistiin samana vuonna Ruotsissa nimellä ”Den flydande mannen”. Vuonna 1998 levy julkaistiin CD-levynä. Uusi CD-painos sisälsi myös muutamia kappaleita Nummisen muilta lastenmusiikkilevyiltä ja muutamia alkuperäisen painoksen kappaleista ei ollut levyllä. Vuonna 2002 julkaistu kokoelma-albumi Valtava jänis – Gommin ja Pommin kaikki seikkailut sisältää kaikki albumin kappaleet. == Kappaleet == Kaikki kappaleet säveltänyt ja sanoittanut/suomentanut M. A. Numminen, ellei toisin mainita. Kaikki kappaleet sovittanut Pedro Hietanen. === A-puoli === # # # # # # # === B-puoli === # * # # # # # # === Vuoden 1998 CD-julkaisu === # # # # # # # # # (*) # (*) # (*) # (*) # (**) # (**) # (**) # (**) # (**) # (**) (*) Albumilta Kamelilaulu (1988). (**) Albumilta Ollaan eläimiä (1991). == Kokoonpano == === Muusikot === * M. A. Numminen – laulu, mieskuoro / taustalaulu (5) * Pedro Hietanen – kapellimestari, piano (1-4, 8, 11, 13-14), harmonikka (1, 3-4, 6, 11-12), syntetisaattorit (5-7, 9-11, 13), mieskuoro / taustalaulu (2, 5, 8, 10) * Janne Louhivuori – kitarat (1-4, 6-11, 13-14) * Heikki ”Häkä” Virtanen – bassokitara (1-4, 6-14) * Hannu ”Hande” Lemola – rummut (1-4, 6-14) * Pertti ”Pepa” Päivinen – saksofonit (altto: 8, 10, tenori: 11) * Tapani ”Nappi” Ikonen – lyömäsoittimet (8, 10-11, 13, auton torvi: 4) Lapsikuoro (Pakilan ala-asteen musiikkiluokilta) (1-2, 8, 10, 13) * Minna Alhanko * Anu Baarman * Tea Eerikas * Pamela Hellevuo * Anja Lehtovuori * Tatjana Pajamäki === Tuotanto === * Risto Hemmi – äänitys (Finnvox-studiot tammikuussa 1985) * Markus Heikkerö – kannen suunnittelu ja kuvitus * Pedro Hietanen – tuottaja == Lähteet == Luokka:M. A. Nummisen albumit Luokka:Vuoden 1985 albumit Luokka:Pedro Hietasen tuottamat albumit
Hanna Markkanen

Hanna Markkanen (s. 1995 Kempele) on suomalainen poliitikko. Markkanen on toiminut valtiovarainministeri Annika Saarikon viestinnästä vastaavana erityisavustajana vuoden 2023 alusta lähtien. Aikaisemmin Markkanen on työskennellyt Suomen Keskustan puoluetoimistolla poliittisena suunnittelijana, Suomen Keskustanuorten puheenjohtajana sekä eduskunta-avustajana. Markkanen on opisklelut hallntotieteitä Lapin yliopistossa, toiminut keskustanuorten liittohallituksessa sekä Pohjois-Pohjanmaan Keskustanuorten puheenjohtajana 2016–2017. Markkanen toimii Kempeleen kunnanvaltuutettuna ja maakuntahallituksen jäsenenä. == Lähteet == Luokka:Suomen Keskustan poliitikot Luokka:Keskustanuorten puheenjohtajat Luokka:Erityisavustajat Luokka:Vuonna 1995 syntyneet Luokka:Elävät henkilöt Luokka:Kempeleen kunnanvaltuutetut
Elina Sallinen

Elina Sallinen (s. 1994) on suomalainen runoilija. Sallisen esikoisteos on Poesian julkaisema runokokoelma Kehät (2023). Tyylilajiltaan Kehät asettuu fragmentaarisen runouden traditioon . Sallinen toimii digitaalisen runouden verkkolehti Nokturnossa ja OI-runozinessä. Sallinen on valmistunut filosofian maisteriksi yleisestä kirjallisuustieteestä Turun yliopistosta 2021 ja taiteen maisteriksi kirjoittamisen maisteriohjelmasta Taideyliopistosta 2023. == Teokset == * == Lähteet == Luokka:Suomalaiset runoilijat Luokka:Vuonna 1994 syntyneet Luokka:Elävät henkilöt
Danelija Tulešova

Danelija Tulešova (; s. 18. heinäkuuta 2006) on kazakstanilainen laulaja. == Lähteet == Luokka:Kazakstanilaiset laulajat Luokka:Vuonna 2006 syntyneet Luokka:Elävät henkilöt
Biskran maakunta

Biskran maakunta () eli wilaya on hallintoalue Algerian pohjoisosassa. Sen keskus on Biskran kaupunki. Maakunnan pinta-ala on 10 246 neliökilometriä. Asukkaita on 751 700 henkeä (vuonna 2021, arvio). Biskran maakunta rajoittuu pohjoisessa Batnan, idässä Khenchelan, etelässä El Ouedin ja El M’Ghairin sekä lännessä Ouled Djellalin ja M’Silan maakuntiin. Se sijaitsee Aurèsvuorten eteläpuolella Saharan Atlaksen ja Saharan autiomaan siirtymäalueella. Maisemaa leimaavat vuoret, ylängöt ja tasangot sekä kaakossa suolajärvien täyttämät vajoamat. Sademäärä on hyvin alhainen. Maakunta jakautuu hallinnollisesti kymmeneen piirikuntaan eli daïraan, joihin kuuluu 27 kuntaa. Piirikuntien keskukset ovat Biskra, Djemorah, El Kantara, El Outaya, Foughala, M’Chouneche, Ourlal, Sidi Okba, Tolga ja Zeribet El Oued. Kaupunkiväestön osuus on 63,4 prosenttia. Biskran kautta kulkevat maantiet RN3, RN31, RN46 ja RN83 sekä Touggourtiin johtava rautatie. Kaupungin lähellä on Mohamed Khiderin kansainvälinen lentoasema. Maakunnassa harjoitetaan maanviljelyä, karjanhoitoa ja kasvatetaan taateleita. Kaivosteollisuus tuottaa varsinkin suolaa. Lisäksi on muun muassa elintarviketeollisuutta. Biskrassa toimii Mohamed Khiderin yliopisto. Nähtävyyksiä ovat vuoret, rotkot ja aavikko, kuumat lähteet ja Sidi Yahian kylpylä, muinaiset kalliopiirrokset, roomalaisajan rauniot, El Kantaran silta, Sidi Okban moskeija ja Foum El Gherzan pato. ==Lähteet== Luokka:Algerian maakunnat
Anna Englund

Anna Englund (s. 1980) on suomalainen kokkolalaislähtöinen kirjailija. Englundin esikoisteos on Siltalan julkaisema romaani Lautapalttoo. Teos oli yksi Helsingin Sanomien esikoiskirjapalkinnon ehdokkaista 2022. == Teokset == * == Lähteet == Luokka:Suomalaiset kirjailijat Luokka:Vuonna 1980 syntyneet Luokka:Elävät henkilöt
Nuno Tavares

Nuno Albertino Varela Tavares (s. 26. tammikuuta 2000 Lissabon) on portugalilainen jalkapalloilija, joka edustaa Italian Serie A:n Laziota lainalla englantilaisseura Arsenalista. Hän on pelannut Portugalin alle 18-, alle 19- ja alle 21-vuotiaiden maajoukkueissa. Pelipaikaltaan hän on vasen laitapuolustaja. Hän on vasenjalkainen ja pituudeltaan 183 senttimetriä. Tavaresila on myös Kap Verden kansalaisuus. Tavares pelasi ranskalaisessa Olympique Marseillessa kaudella 2022–2023 kaikki sarjat ja cupit mukaan laskien 39 ottelua, joissa hän teki kuusi maalia. Marraskuussa 2022 Transfermarkt arvioi Tavaresin arvon olleen 18 miljoonaa euroa. == Saavutukset == Päivitetty 11. kesäkuuta 2023. * Portugalin Supercupin voittaja 2020 == Lähteet == Luokka:Portugalilaiset jalkapalloilijat Luokka:Vuonna 2000 syntyneet Luokka:Elävät henkilöt
Lago Junior

Junior Waka Lible Lago (s. 31. joulukuuta 1990, Yamoussoukro, Norsunluurannikko) on norsunluurannikkolainen jalkapalloilija, joka edustaa espanjalaista Málaga CF:aa ja Norsunluurannikon maajoukkuetta. 32-vuotias Lago on pituudeltaan 180 senttimetriä, on oikeajalkainen ja painaa 74 kg. Lagolla on Málaga CF:ssä sopimus vuoden 2024 kesään asti. Málagaan Lago siirtyi RCD Mallorcasta ilmaissiirrolla. Lago on pelannut Espanjan pääsarjatasolla 51 ottelua, joissa hän on tehnyt 4 maalia. Norsunluurannikon päämaajoukkueessa Lago on pelannut viisi ottelua. Norsunuunrannikon alle 23-vuotiaiden maajoukkuessa Lago on pelannut myös viisi ottelua joissa hän on tehnyt maalin. Norsunluurannikon lisäksi Lagolla on myös Espanjan kansalaisuus. Marraskuussa 2022 Transfermarkt arvioi Lagon arvon olleen 900 tuhatta euroa. == Lähteet == Luokka:Norsunluurannikkolaiset jalkapalloilijat Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Carl Rosenberg

Carl Fredrik Wilhelm Mathildus Rosenberg (1829–1885) oli tanskalainen kirjailija. Hän kirjoitti tieteellisiä ja kaunokirjallisia teoksia sekä keskeneräiseksi jääneen tutkimuksen Nord-boernes Aandsliv (kolme osaa, 1878–1885).Rosenberg, Carl Fredrik Wilhelm Mathildus, Tietosanakirja osa 8, palsta 219, Tietosanakirja Osakeyhtiö 1916 ==Lähteet== ==Aiheesta muualla== * Rosenberg, Carl Fredrik Wilhelm Mathildus, Salmonsen Luokka:Tanskalaiset kirjailijat Luokka:Vuonna 1829 syntyneet Luokka:Vuonna 1885 kuolleet
Hans Rosenplüt

Hans Rosenplüt, myös Rosenblüt, (1400-luku) oli saksalainen Nürnbergissä elänyt runoilija. Hän kirjoitti vanhimmat alkuperäiset saksalaiset laskiaisnäytelmät sekä kertomuksia ja ilveilyjä (Schwänke). Hän kirjoitti niin sanottuja Weinsegen ja Weingrüsse-runoja.Rosenblüt, Hans, Tietosanakirja. Osa 8, palsta 219. Tietosanakirja-osakeyhtiö 1916 == Lähteet == ==Aiheesta muualla== Luokka:Saksalaiset kirjailijat Luokka:Keskiajan kirjailijat Luokka:Nürnbergin historia Luokka:1400-luku Luokka:Syntymävuosi tuntematon Luokka:Kuolinvuosi tuntematon
Xämit Qolmämät

Xämit Qolmämät (oik. Ğabdelxämit Möxämmät ulı Äcimev, , ; 1895 — 1942) oli tataarilainen näyttelijä, joka työskenteli Galiaskar Kamalin akateemisessa tataariteaterissa. Uransa Qolmämät aloitti Säyär -ryhmittymän kanssa. Hänen monipuolisiin rooleihinsa kuuluu muun muassa tataariklassikon Ğaliyäbanun İsmäğil, sekä Shakespearen Othellon Iago ja Hamletin Cladius. Myös Qolmämätin vaimo Gölsem Bolğarskaya oli näyttelijä.Театральная энциклопедия. «Кульмамет Хамид» Том 1/Глав. ред. С. С. Мокульский — М.: Советская энциклопедия, 1961Дания Гыймранова «Гөлсем Болгарская», Казан, «Татарстан китап нәшрияты», 1981«Татарская энциклопедия» Казань, Институт Татарской энциклопедии АН РТ, т.3, с.509, 2002—2014 == Lähteet == Luokka:Vuonna 1895 syntyneet Luokka:Vuonna 1942 kuolleet Luokka:Tataarit Luokka:Venäläiset näyttelijät
Gölsem Bolğarskaya

Gölsem Bolğarskaya (oik. Ömmegölsem Musa qızı Mostafina, , ; 1891 — 1968) oli tataarilainen näyttelijä, palkittu kansantaiteilija. Bolgarskaya aloitti uransa teatteriryhmässä Säyär. Bolğarskaya kuuluu ensimmäisiin merkittäviin tataarilaisiin naisnäyttelijöihin. Miehensä, näyttelijä Xämit Qolmämätin tavoin Bolğarskaya työskenteli Galiaskar Kamalin teatterissa, jossa hänen rooleihinsa kuului tataarinäytelmien lisäksi muun muassa Ostrovskin Ukonilman Katerina ja Tšehovin Kirsikkapuiston Ranevskaja. Hän esiintyi myös Shakespearen näytelmissä. Bolğarskayan kuvailtiin olleen "loistava teatteri- ilmiö", joka oli "vakuuttava niin dramaattisissa kuin komediarooleissa". Qolmämätin ja Bolğarskayan tytär Firdäwes oli opettaja-kääntäjä, arvostettu kulttuurityöntekijä. Hänen miehensä oli säveltäjä Änwär Baqirov (Enver Zakirovitš Bakirov).Майя Мухтарова К 80-летию Фирдаус Болгарской «ПАР КҮГӘРЧЕННӘР КЕБЕК (Как пара голубей)». Приложение «ИЛҺАМИЯТ (Вдохновение)» к газете «ШӘҺРИ КАЗАН (Город Казань)». 24 декабря 1999 года == Lähteet == Luokka:Vuonna 1891 syntyneet Luokka:Vuonna 1968 kuolleet Luokka:Tataarit Luokka:Venäläiset näyttelijät
Nils Rosén von Rosenstein (nuorempi)

Nils Rosén von Rosenstein (nuorempi) (1752–1824) oli ruotsalainen kirjailija ja valtiosihteeri. Hänen isänsä oli Nils Rosén von Rosenstein vanhempi. Hän oli vuodesta 1771 virkamiehenä kansliakollegiossa, vuodesta 1782 lähetystösihteerinä Pariisissa, jossa hän tutustui ranskalaisiin valistuskirjailijoihin. Hän oli 1784–1795 kruununprinssi Kustaa Aadolfin opettaja ja toimi sittemmin valtakunnan asiain yleisen valmistelukunnan jäsenenä. Vuodesta 1809 hän kirkollisasiain valtiosihteerinä. Hänet valittiin 1786 perustetun Ruotsin akatemian pysyväksi sihteeriksi, ja tehtävässään hän pääsi kosketuksiin aikakauden kirjallisten piirien kanssa.Rosenstein, Nils Rosén von R. 2, Tietosanakirja. Osa 8, palsta 224. Tietosanakirja-osakeyhtiö 1916 Rosén von Rosenstein julkaisi vuonna 1793 teoksen Försök til en afhandling om uplysningen, til dess beskaffenhet, nytta och nödvädighet för samhället sekä muistopuheita, elämäkertoja, esipuheita useiden kirjailijoiden teoksiin. Vuonna 1838 julkaistiin hänen Samlade skrifter. ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset virkamiehet Luokka:Vuonna 1752 syntyneet Luokka:Vuonna 1824 kuolleet
Nils von Rosenstein

Nils Rosén von Rosenstein tarkoittaa seuraavia: * Nils Rosén von Rosenstein (vanhempi) (1706–1773), alk. Rosén, ruotsalainen lääkäri, professori, arkkiatri * Nils Rosén von Rosenstein (nuorempi) (1752–1824), ruotsalainen kirjailija, valtiosihteeri
Ionikanavan salpaaja

Kanavasalpaaja on biologinen mekanismi, jossa tiettyä molekyyliä käytetään estämään ionikanavien avautumista fysiologisen vasteen tuottamiseksi solussa. Kanavien salpaus tapahtuu erityyppisten molekyylien, kuten kationien, anionien, aminohappojen ja muiden kemikaalien avulla. Nämä salpaajat toimivat ionikanavan antagonisteina ja estävät vasteen, jonka kanavan avaaminen normaalisti tuottaa. *
Haakon Hauan

Haakon Hauan (20. kesäkuuta 1871 Hammerfest – 7. lokakuuta 1961 Oslo) oli norjalainen kemian insinööri. Hän toimi Norjan teollisuuden säännöstelyministerinä vuosina 1918–1920. Vuosina 1922–1934 hän oli Norjan pääkonsuli Suomessa. ==Lähteet== ==Aiheesta muualla== Luokka:Norjan ministerit Luokka:Norjalaiset diplomaatit Luokka:Norjalaiset insinöörit Luokka:Vuonna 1871 syntyneet Luokka:Vuonna 1961 kuolleet
Bratlien hallitus

Bratlien hallitus oli Norjan hallitus 20. helmikuuta 1912 – 31. tammikuuta 1913. Se koostui Frisinnede Venstrestä ja Høyrestä. ==Ministerit== Pääministeri * Jens Bratlie (Høyre) Puolustusministeri * Jens Bratlie (Høyre) Ulkoministeri * Johannes Irgens (Høyre) Työministeri * Bernhard Brænne (Høyre) 20.2.1912–23.8.1912 * Nils Olaf Hovdenak (Høyre) 23.8.1912–31.1.1913 Kirkko- ja opetusministeri * Edvard Liljedahl (Frisinnede Venstre) Oikeusministeri * Fredrik Stang (Høyre) Valtiovarainministeri * Fredrik Ludvig Konow (Frisinnede Venstre) Maatalousministeri * Erik Enge (Frisinnede Venstre) ==Lähteet== Luokka:Norjan hallitukset
Grimstad Adressetidende

Grimstad Adressetidende (lyh. GAT) on norjalainen vuonna 1856 perustettu paikallislehti, jonka kotikunta on Grimstad. Se kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Grimstad
Lischin nodulus

thumb|right|Lischin noduluksia värikalvolla Lischin nodulus on värikalvolla esiintyvä hyvänlaatuinen kasvain, hamartooma.Vijayalakshmi A. Senthilkumar, Koushik Tripathy, Lisch Nodules National Library of Medicine, viitattu 11.6.2023 Lischin noduluksia esiintyy noin 90 %:lla niistä aikuisista, jotka sairastavat tyypin 1 neurofibromatoosia.Sirkku Peltonen, Minna Pöyhönen, Hannele Koillinen, Leena Valanne, Juha Peltonen, Miten tunnistan neurofibromatoosin? Lääketieteellinen aikakauskirja Duodecim 2014, viitattu 11.6.2023 Lischin nodulukset ovat nuorilla potilailla neurofibroomia yleisempiä, ja tyypillisesti ne kehittyvät jo potilaan ollessa 5–6-vuotias. Lischin nodulus on 1–2 millimetrin kokoinen ja esiintyy yleensä multippelina ja molemmissa silmissä. Väri on vaihteleva. Koko ja lukumäärä usein kasvavat iän myötä. Yleensä Lischin nodulukset ovat oireettomia eivätkä aiheuta näön häiriöitä. Hoitoa muutokset eivät vaadi. Niistä on kuitenkin merkittävä hyöty diagnostiikassa; yhdessä vähintään yhden muun tyypillisen oireen ohella Lischin nodulukset riittävät tyypin 1 neurofibromatoosin diagnoosin vahvistamiseen. Lischin noduluksia esiintyy harvemmin myös ilman tyypin 1 neurofibromatoosia, esimerkiksi Watsonin oireyhtymässä, tyypin 2 neurofibromatoosissa ja epätyypillisessä segmentaalisessa neurofibromatoosissa. Värikalvon hamartoomat kuvattiin kirjallisuudessa ensimmäisen kerran vuonna 1918. Silmälääkäri Karl Lisch raportoi ensimmäisenä värikalvon hamartoomien ja tyypin 1 neurofibromatoosin välisen yhteyden vuonna 1937, ja termiä Lischin nodulus on käytetty ensimmäisen kerran vuonna 1981. == Lähteet == Luokka:Silmätaudit Luokka:Kasvaimet
Niko Tuikka

Niko Tuikka (s. 7. kesäkuuta 2002) https://www.pesistulokset.fi/pelaaja/9201#tab:1 on suomalainen pesäpalloilija. Tuikka pelaa Superpesiksessä pelaavien Koskenkorvan Urheilijoiden joukkueessa. Hänet on lainattu Koskenkorvan Urheilijoiden joukkueeseen kasvattajaseurastaan Sotkamon Jymystä kaudeksi 2023. https://koskenkorvanurheilijat.fi/niko-tuikka- harkapaitoihin-yhteistyota-sotkamon-kanssa-kehitetaan/ Tuikka saavutti SM- kultaa Sotkamon Jymyssä kaudella 2020.https://www.superpesis.fi/uutiset/sotkamon-jymy-on-suomen-mestari- superpesiskausi-huipentui-nalkamaan-lauluun-viiden-vuoden-tauon-jalkeen/ Hän pelaa ulkokentällä siepparina. https://www.pesistulokset.fi/ottelut/58665#lineup Tuikka on pelannut seitsemän Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut yhden juoksun ja kerännyt 14 kärkilyöntipistettä. Tilastot päivitetty 12. kesäkuuta 2022. == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Tatarka (rap-artisti)

Irina Aleksandrovna Smelaja (, s. 21. joulukuuta 1991 Naberežnyje Tšelny), joka tunnetaan paremmin taiteilijanimellään Tatarka (Татарка), on venäläinen rap-artisti, kotoisin Tatarstanin tasavallasta. Hänen kappaleensa ovat tataarin- sekä englannin kielisiä. Smelajan ensimmäinen julkaistu kappale oli "Altyn" (2016), joka nosti hänet suureen suosioon Venäjällä ja on myös luonut ulkopuolista kiinnostusta tataarikulttuuriin. Smelaja on myös vloggaaja. Hänen kanavallaan on melkein miljoona tilaajaa. Smelaja oli 2016-2020 naimisissa Little Big -yhtyeen keulahahmon Ilja Prusikinin kanssa. Heillä on yksi yhteinen lapsi (s. 2017). Smelaja asuu Pietarissa. == Lähteet == == Aiheesta muualla == * TATARKA - ALTYN * TATARKA - youtube kanava Luokka:Venäläiset laulajat Luokka:Vuonna 1991 syntyneet Luokka:Elävät henkilöt
Pahanlaatuinen hermotuppikasvain

Pahanlaatuinen hermotuppikasvain eli MPNST on pehmytkudossarkoomiin kuuluvaMetastatic Malignant Peripheral Nerve Sheath Tumor (MPNST) in Neurofibromatosis Type 1: Challenges in Diagnosis and Management National Library of Medicine 2022, viitattu 12.6.2023 syöpätauti, joka on väestötasolla erittäin harvinainen, mutta tyypin 1 neurofibromatoosia sairastavilla ilmantuvuudeltaan yli tuhatkertainen väestön keskitasoon nähden. Se saattaa muodostua pleksiformisen neurofibrooman pahanlaatuistuessa.Roope A. Kallionpää, Elina Uusitalo, Sirkku Peltonen, Juha Peltonen, Neurofibromatoosi 1:n suuri syöpäalttius edellyttää valpasta seurantaa Aikakauskirja Duodecim 2017, viitattu 12.6.2023 Pahanlaatuinen hermotuppikasvain on aggressiivinenPediatric malignancies in neurofibromatosis type 1: A population‐based cohort study National Library of Medicine 2019, viitattu 12.6.2023, ja sen ennuste on neurofibromatoosi 1 -potilailla huonompi kuin muilla. Tyypin 1 neurofibromatoosia sairastavan elinaikainen MPNST-riski on 12–16 %. Tyypin 1 neurofibromatoosia sairastavilla suurin riski on nuorella aikuisiällä, mutta muussa väestössä pahanlaatuinen hermotuppikasvain on yleensä ikääntyneiden kasvain. Suurin osa pahanlaatuisista hermotuppikasvaimista todetaan neurofibromatoosi 1 -potilailla 20–40 vuoden iässä. Eräässä kohorttitutkimuksessa arvioitiin alle 20-vuotiaiden neurofibromatoosi 1 -potilaiden MPNST-riskiksi 0,5 %. Neurofibromatoosi 1 -potilailla esiintyvistä syöpäkuolemista 38–45 % johtuu pahanlaatuisesta hermotuppikasvaimesta. Neurofibromatoosi 1:n lisäksi MPNST:n riskitekijöihin kuuluu aiempi altistuminen säteilylle.David S. Geller, Mark Gebhardt, Malignant Peripheral Nerve Sheath Tumors (MPNST) Sarcoma Help, viitattu 12.6.2023 Pahanlaatuisen hermotuppikasvaimen tyypillisiä oireita ovat neurologiset ongelmat, kipu ja parestesia. Usein potilaalla ilmenee palpoitavissa oleva massa. Paikalliset primaarikasvaimet voidaan hoitaa kirurgisella poistolla ja sädehoidolla. Etäpesäkkeitä voidaan hoitaa kemoterapialla ja mahdollisuuksien salliessa kirurgialla. Etäpesäkkeitä muodostuu todennäköisimmin keuhkoihin, luihin ja keuhkopussiin. Kirurgisesti poistetut pahanlaatuiset hermotuppikasvaimet uusiutuvat paikallisesti 40–65 %:lla potilaista. Viisivuotiseloonjäämisennusteiden on raportoitu vaihtelevan välillä 20–50 %. == Lähteet == Luokka:Syöpätaudit
Sumiaisten kirjasto

Sumiaisten kirjasto on Äänekosken kaupungin Sumiaisten kirkonkylässä toimiva yleinen kirjasto. Kirjastoa on ollut mahdollista käyttää myös itsepalvelukirjastona vuodesta 2018 alkaen, mikä on laajentanut Sumiaisten kirjaston aukioloaikoja tuntuvasti. Sumiaisten kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin. Tämän seurauksena äänekoskelaisten käytössä ovat maakunnan laajuinen kirjastojen aineisto- ja palvelutarjonta. Sumiaisten kirjasto on palvellut myös eränä Äänekosken ennakkoäänestyspaikoista. == Lähteet == Luokka:Sumiainen Luokka:Suomen kunnan- ja kaupunginkirjastot Luokka:Äänekosken rakennukset ja rakennelmat
Neurofibromatoosi 2

Neurofibromatoosi 2 on tyypin 1 neurofibromatoosia harvinaisempi geneettinen sairaus.Neurofibromatosis type 2 NHS, viitattu 12.6.2023 Se voi periytyä dominantistiNeurofibromatoosi tyyppi 2 (NF2) (Orphanet) Terveyskirjasto 21.11.2014, viitattu 12.6.2023 tai ilmetä uutena mutaationa. Sairaus johtuu kromosomin 22 geenin NF2 mutaatioista. Noin kolmanneksella potilaista mutaatio ilmenee mosaikismina. Neurofibromatoosi 2 aiheuttaa erilaisia kasvaimia, kuten schwannoomia ja meningeoomia. Se altistaa myös ependymoomille. Tyypillisiä sairaudessa ovat molemminpuoliset vestibulaarischwannoomat eli akustikusneurinoomat.Sirkku Peltonen, Minna Pöyhönen, Hannele Koillinen, Leena Valanne, Juha Peltonen, Miten tunnistan neurofibromatoosin? Aikakauskirja Duodecim 2014, viitattu 12.6.2023 Näistä aiheutuu kuuloaistin etenevä heikkeneminen, ja useimmille potilaille kehittyy lopulta kuurous. Tyypin 2 neurofibromatoosiin liittyy myös jo varhaisella iällä kehittyvä kaihi. Perifeerinen neuropatia saattaa aiheuttaa tunnottomuutta ja heikkoutta raajoissa.Rohini Radhakrishnan, What Is the Life Expectancy of a Person With Neurofibromatosis? MedicineNet, viitattu 12.6.2023 Osa potilaista tarvitseekin pyörätuolin liikkumista varten. Oireisiin voivat kuulua myös tinnitus, huimaus, tasapainon menetys, päänsärky ja kouristelu. Vaikea-asteista huimausta, pahoinvointia ja oksentelua esiintyy edenneessä tyypin 2 neurofibromatoosissa. Ihokasvaimia esiintyy noin 70 %:lla potilaista. Taudin aiheuttavan mutaation ollessa mosaiikkimuotoinen on oireiden kuvattu olevan lievempiä. Tyypin 2 neurofibromatoosi lyhentää ihmisen elinajanodotetta. Ennustetta heikentäviä tekijöitä ovat taudin varhainen alkamisikä ja monien meningeoomien toteaminen. Parantavaa hoitoa sairauteen ei ole, mutta monet kasvaimet voidaan poistaa kirurgisesti. Tyypin 2 neurofibromatoosin esiintyvyydeksi on arvioitu noin 1/60 000. Tyypin 2 neurofibromatoosi todetaan usein vasta nuorella aikuisiällä, mutta se saatetaan todeta jo varhain lapsuudessa. == Lähteet == Luokka:Perinnölliset sairaudet